**………………………………………. Megyei Kormányhivatal**

**………………………………………. Járási Hivatal, Gyámügyi Osztály**

**………………………………………(cím)**

**tárgy: gyámügyi iratok kikérése**

Tisztelt Gyámügyi Osztály!

Kérem, hogy az Ákr 13. § (1) és 14. §, a 33. § (1) bek., valamint 33. § (4) bek., továbbá 85. § (3) bek. alapján, az ügyfelemmel kapcsolatos eljárás során keletkezett valamennyi iratot kiadni szíveskedjenek!

Indokolás:

A gyámhatóságok, mint közigazgatási hatóságok eljárását az általános közigazgatási rendtartásról szóló 2016. évi CL. törvény (továbbiakban Ákr.) szabályozza.

Az Ákr. 13. § (1) bekezdés kimondja, hogy abban az esetben, ha törvény nem írja elő az ügyfél személyes eljárását, helyette törvényes képviselője vagy az általa vagy törvényes képviselője által **meghatalmazott személy**, továbbá az **ügyfél és képviselője együtt** is eljárhat. Az Ákr. 14. § (1)bek. alapján, az írásbeli meghatalmazást közokiratba vagy teljes bizonyító erejű magánokiratba kell foglalni. Teljes bizonyító erejű magánokirat az a meghatalmazás, amelyet az ügyfél sajátkezűleg írt és aláírt, vagy ha a nem általa kézzel írt meghatalmazást két tanú aláírta.

Az Ákr. 33. §(1) bek. szerint, az ügyfél az eljárás bármely szakaszában **betekinthet az eljárás során keletkezett iratba.** Az eljárás irataiba való betekintés joga**ügyféli jog**, ami lehetővé teszi - az Alaptörvény által is garantált - további ügyféli jogok gyakorlását (például nyilatkozattételi jog, jogorvoslati jog). E jog gyakorlásának fontosságát az Ákr.. alapvető rendelkezései is megerősítik, amikor az 5. § (2) bekezdésében a hatóság kötelezettségeként fogalmazza meg ezen ügyféli jogokat.

Az Ákr. 33. § (4) bek. értelmében az iratbetekintési jog magában foglalja a **kivonatolási, másolási jogot** is, tehát a hatóság köteles az ügyfél által megjelölt dokumentumokról másolatot adni – költségtérítés ellenében – vagy az ügyfélnek lehetővé tenni, hogy maga kivonatot, másolatot készítsen róla.

Az Ákr. 85. § (3) bek. szerint a hatóság írásban, és elektronikusan is tarthat kapcsolatot az ügyféllel, tehát amennyiben **az ügyfél postán vagy elektronikus úton kéri iratainak megküldését, azt a hatóság - a költségek térítése ellenében - köteles azt megküldeni.** (ld. továbbá: Szabolcs-Szatmár-Bereg Megyei Bíróság 2.K.21.027/2010/4. ítélete)

Az Ákr. 34. § (3) bek rögzíti, hogy a hatóság az iratbetekintést vagy biztosítja, vagy végzésben dönt az iratbetekintési kérelem elutasításáról. A végzés ellen az Ákr 112. § (2) bek.i) és j) pontjai szerint önálló **fellebbezéssel lehet** élni.

Az iratbetekintésben, mint ügyintézési ügycsoportban korlátozó gondnokság alatt álló ügyfél gondnokának hozzájárulása az iratbetekintéshez **nem szükséges**, hiszen az iratbetekintésre éppen a gondnoksággal kapcsolatos per miatt van szükség. A Polgári perrendtartás (továbbiakban Pp.) 34. §(1) bek. szerint a perben, mint fél személyesen vagy meghatalmazottja útján az olyan cselekvőképességében részlegesen korlátozott nagykorú személy járhat el, akinek a cselekvőképessége a polgári jog szabályai szerint a per tárgyára, illetve perbeli eljárási cselekményekre kiterjedő hatállyal nincs korlátozva. Ezt egészíti ki a Pp. 438. § (1), valamint a 449. § (3) bekezdése, miszerint a gondnokság alá helyezési, annak módosítása illetve megszüntetése iránti perekben az érintett **teljes perbeli cselekvőképességgel** rendelkezik. A Kúria eseti döntésében rámutatott, hogy a perbeli cselekvőképesség általában a polgári jogi cselekvőképességhez igazodik, azzal az eltéréssel, hogy korlátozott perbeli cselekvőképesség nincs (Legfelsőbb Bíróság P. törv. IV. 20 411/1991. - BH1992. 107. II.). A bíróság döntéséig (de a gondokság módosítására, felülvizsgálatára irányuló perekben egyaránt) tehát a gondnokolt teljes perbeli cselekvőképességgel rendelkezik akkor is, ha a bíróság részére ügygondnokot rendelt. Tekintettel arra, hogy az iratokra a perrel kapcsolatosan van szükség, így azok megismerése kapcsán az ügyfél ebben a vonatkozásban teljes cselekvőképességgel rendelkezik.

Együttműködésükért előre is köszönettel:

……………………….(Város), 2020. ………………………………….

Aláírás:

….………………………………………….